สวัสดีค่ะ หนูถ่ายอุจจาระแล้วมีเมือกปนเป็นสีขาวๆเหลืองๆบ้าง มีถ่ายเหลวบ้าง บางครั้ง แต่ไม่มีถ่ายดำหรือเป็นเลือด เป็นคนธาตุหนักอยู่แล้วด้วย เพราะไม่ค่อยกินผัก อนากทราบว่าแบบนี้มีอันตรายอะไรไหมคะ เพราะถ้าผักกากใยเยอะขึ้นจะช่วยไหมคะ ขอบค่ะ
สวัสดีค่ะ อาการถ่ายอุจจาระแล้วมีเมือกปนออกมานั้น อาจจะเกิดจาก เป็นเมือกในลำไส้ที่ถูกสร้างออกมาเพื่อกำจัดเชื้อโรค หรือ เพิ่มความหล่อลื่นในลำไส้ ดังนั้นอาจไม่ได้บ่งบอกอะไรหากมีมูกในอุจจาระเป็นปริมาณน้อยๆ ซึ่งสามารถเกิดขึ้นได้และไม่เป็นอันตราย หรือบอกว่าในลำไส้มีการอักเสบหรือติดเชื้อทำให้มีการสร้างเม็ดเลือดขาวมากผิดปกติแต่หากนอกจากถ่ายเป็นมูกแล้ว มีเลือดปน ถ่ายเหลว ปวดท้องด้วย อาจบ่งบอถึงสาเหตุที่เป็นโรคเช่นลำไส้อักเสบหรือติดเชื้อ เนื้องอกที่บริเวณลำไส้ ลำไส้แปรปรวนได้ด้วยเช่นเดียวกันในเบื้องต้น ให้ดื่มน้ำเปล่าสะอาดมากๆ รับประทานอาหารที่มีกากใยสูงช่วยให้ขับถ่ายง่าย และหากเริ่มมีการถ่ายอุจจาระปนมูกเรื้อรัง ร่วมกับมีอุจจาระเป็นเลือด มีกลิ่นเหม็นคาว การขับถ่ายเปลี่ยนแปลง เช่นท้องผูกสลับท้องเสีย ปวดท้องเรื้อรัง มีไข้ ควรไปพบแพทย์